Nuwe verhoudingsblog: "My verhouding is in 'n doodloopstraat" (Deel 1)
JY LEES NOU Nuwe verhoudingsblog: "My verhouding is in 'n doodloopstraat" (Deel 1)
Grethe Becker is ’n Imago-terapeut van Kaapstad. Imago-terapie fokus op verhoudings en gee paartjies en gesinne hulpmiddels en perspektief tydens enige fase van die verhoudings.
"My verhouding is in ’n doodloopstraat!"
Wanneer iemand by my aanklop met die stelling, "my verhouding is in ’n doodloopstraat”of “ek kan nou nie verder nie”, klop my hart warm. Vir Imago-terapeute is dit musiek in ons ore. Want sien, doodloopstrate is ’n plek van omdraai en ’n nuwe begin. Dit is soos die metafoor van die half vol, half leë glas. Dit is die implisiete wyse waarop ons situasies interpreteer wat bepaal of iets swart of wit, goed of sleg, die einde of nuwe begin is.
G'n wonder dat daar nie veel nugter denke rondom die objek van ons liefde is gedurende die verliefdheidsfase nie. Ma’s kan maar waarsku tot hulle blou word in die gesig. Hulle mors hul asem want verliefdes is onder narkose - Moeder Natuur se narkose.
Dit is net hier waar paartjies die volgende fase bereik. Hulle betreë die kopstampfase. Hierdie oorgang kan geleidelik óf byna onmiddellik wees. Die huweliksonthaal is ’n teël-aarde vir ontnugtering. Die dominee het so pragtig gepreek van twee mense wat nou een word, en as hulle by die kerkdeur uitstap, begin die gestoei oor wie is die één.
Wanneer die kommunikasie en konneksie in die verhouding begin platval, begin mense voel die verhouding is in ’n doodloopstraat. Daar is ’n impasse want ons weet nie hoe om die vlammetjie van passie te land brand nie.
**KOOP Why We Love op Kalahari.com
Grete Becker, Imago-terapeut